Den Vest-Sjællandske Avis, 1835-01-06
J Paris har man faaet Breve og Aviser fra Madrid af 20de Debr., som indeholde en Beretning fra General Cordova om Træfningen af 15de, hvori han siger: Tropperne under min Commando leverede i Gaar to haardnakkede Fægtninger mod alle Rebellernes Divisioner, som den 12te vare blevne slagne paa Valpladsen ved Berrung, og havde taget Flugten til Biergkløften St. Cruz de Campezu, da de holdt sig for tilstrækkeligt dækkede af de frygtelige Prositioner i Skovene ved Arguizas, Zuniza o. s. v. Medens jeg angreb Positionen i Fronten, giorde Brigadeer Oraa et andet Angreb over Zuniza, og Fienden blev tvungen til med Skiendsel, og i den største Uorden at tage Flugten igjennem St. Vicente v. Arana, især da Oberst Gurra paa samme Tid brød ind i Dalen fra St. Cruz. Oraa forblev Natten over 1 Rebellernes Positioner. Jeg veed ikke hvormange Folk de have tabt; jeg har omtrent tabt 100 Md. Jeg begiver mig paa Marschen for at forene mig med Brigadeer Oraa, og i Forbindelse med ham at forfølge Fienden. Rebellerne ere demoraliserede, halvt beklædte og givne til Priis for Utilfredshed og Forvirring; jeg har besluttet at forfølge dem med al muelig Vedholdenhed og Haardnakkenhed. Chefen for de Baskiske Provinser (Mina) var, da han fik Kundskab om Træfningen rykket ud med 4 Batalloner fra Vittoria, i Retningen mod Salvatuerre. Den interimistiske Chef, General Osman melder mig ved en Depesche af 16de, at han har faaet Efterretninger fra Monsta og Salvatierra om at Fienden retirerer til Contrasta i største Uorden og at Soldaterne selv kaste deres Gevære bort paa Veien. Prætendenten havde tilligemed meget ringe Mandskab, tilbragt Natten imellem den 15de og 16de i en Landsbye en halv Miil fra Sal. vatierra. - J det nyeste Nummer af det sydfranske Blad Jndicateur omtales ogsaa denne Træfning; men ikke saa omstændeligt og meere blandet med Rygter, end den forestaaende Underretning. Der tilføies, at om Natten imellem den 16de og 17de stødte Mina selv med 2000 Mand til Cordovas Armee. – Breve fra Madrid af 22de melde videre, at den Lov, som udelukker Don Carlos og hans Efterkommere fra den spanske Throne, er den 19de bleven høitideligt promulgeret paa 3 forskiellige Steder i Hovedstaden; det samme er ogsaa skeet i de største Provinsial Stæder, og har givet Anledning til Folkefester; tillige har man gjort Vegyndelsen med at sælge Prætendentens seqvesterede Eiendomme. De Prokuraderes Kammer har den 18de og 19de sluttet Discussionen om Civillisten. Regentindens Appanage er bestemt til 12 Millioner Realer; 115 Stemmer, voterede derfor og kun 14 Stemmer derimod og et Amendement, ifølge hvilket Apanagen skulde nedsættes til 8 Millioner, blev forkastet. Regieringen har foreslaaet en Apanage af 5,760,000 Realer, for Jnfanten Don Francisco de Paula; man anførte til Forsvar derfor hans Families Talrighed; thi han har 8 Børn, og hans Fortienester af Landet; Kammeret tilstod det; men stemmede dog i Betragtning af Landets Nød for, at Apanagen skulde efter Commissionens Forslag nedsættes til 3 1/2 Million. Angaaende Dotationen til Jnfanten Don Sebastian blev debatteret med megen Varme; da nogle af Medlemmerne paastode at han først burde ved Eed bekræfte sin Hengivenhed for Dronningen og for Statutet, men Ministerne toge ham i Forsvar og Dotationen blev antaget med 65 mod 22 Stemmer; derimod forkastede Kammeret Regieringens Forslag til en Dotation for Prinsessen af Sachsen, som Datter og Arving af Hertuginden af Lucca.